[{"text_idx": "#000005", "text": "Cafodd y gynulleidfa ysgw\u0302d iawn ac roedd y sioe yn llwyddiant ysgubol"}, {"text_idx": "#000006", "text": "Dros ddwy noson yn olynol yr wythnos ddiwethaf, yn Hafren, Lleoliad Adloniant Y Drenewydd, perfformiwyd sioe fendigedig gan Gwmni Theatr Ovation, hynny yw myfyrwyr y Celfyddydau Perfformio yng Ngholeg Y Drenewydd. Sioe gerdd ffuglen wyddonol a ysbrydolwyd gan \u2018The Tempest\u2019 oedd y sioe o\u2019r enw \u2018Return to The Forbidden Planet\u2019, gan Bob Carlton a fu farw yn gynharach eleni ac mae\u2019r sioe yn cynnwys geiriau enwog o ddrama\u0302u eraill gan Shakespeare yn ogystal a\u0302 chaneuon enwog roc a ro\u0302l fywiog o\u2019r 50au, y 60au a\u2019r 70au."}, {"text_idx": "#000009", "text": "Yno ar y blaned waharddedig, mae\u2019r stori yn mynd yn ei blaen \u2013 gyda llawer o ddawnsio bywiog, caneuon cyfarwydd fel \u2018Great Balls of Fire\u2019, \u2018 All Shook up\u2019 ac \u2018A Teenager in Love\u2019 a oedd i gyd wedi\u2019u coreograffu\u2019n llyfn. Roedd y sioe yn ymgysylltu a\u0302\u2019r gynulleidfa yn syth ar y ddwy noson ac roedd ymateb ryngweithiol y ddwy gynulleidfa\u2019n frwdfrydig a bywiog. At hynny, roedd yr eiliadau doniol a\u2019r lleisiau o safon uchel wrth ganu\u2019r caneuon yn creu sioe gyffrous i\u2019r gynulleidfa."}, {"text_idx": "#000010", "text": "Cyflwynwyd y cast eu sgriptiau dull Shakespeare yn hawdd gyda tho\u0302n a oedd yn taro\u2019r nodyn i\u2019r dim gan Richard Bresnen fel yr Adroddwr, ac roedd Amy Jones a gymerodd ran y robot arian yn troed-rolio heb ymdrech o gwmpas y llwyfan yn ei hesgidiau rholio. Gwelwyd perfformiadau llawn hwyl a sbri gan Gabrielle Grant, Bosun, a\u2019r Swyddog Llywio, Todd Bates gydag adloniant ar y gita\u0302r gan Lewis Reynolds \u2013 Samuel fel Cookie, claf o gariad."}, {"text_idx": "#000012", "text": "Rhwng popeth, gweithiodd y cast mor galed i sicrhau bod y gynulleidfa yn cael hwyl a sbri. Cynhyrchiad gwych gan bawb a gymerodd ran. Da iawn Cwmni Theatr Ovation."}]